Burjassot rep la campanya de sensibilització “Recicla els teus aparells”
2025-07-24

Des de primeres hores d’aquest matí, a Burjassot ha aterrat la campanya “Recicla els teus aparells”, una iniciativa que arriba des de la Conselleria d’Agricultura, Medi ambient, Canvi Climàtic i Desenvolupament Rural, per a sensibilitzar a la població sobre la importància de reciclar els aparells, tant electrònics com elèctrics, que ja no es van a utilitzar en les llars.

Aquest matí, l’alcalde de Burjassot, Rafa García, i el regidor de Medi Ambient, Emili Altur, han rebut a dos bici-informadors que, tant hui com demà dijous, estaran informant a la ciutadania, en els diferents barris del municipi, sobre com poden reciclar aquest tipus d’aparell. A més, aquelles persones que tinguen aparells a casa per a reciclar, podran dipositar-los en el remolc que els dos informadors porten enganxats a les seues bicicletes, sempre que aquests siguen com a màxim de 25 cm. Aquesta vesprada, els dos informadors estaran en la Plaça de l’Ajuntament per a arreplegar quants més aparells millor i demà seguiran recorrent els carrers i barris del municipi.

Les persones interessades a reciclar les seues aparells poden trobar més informació en www.reciclatusaparatos.com i en la pàgina de Facebook Recicla tus aparatos, on a més, si cliquen en “m’agrada” i comparteixen la publicació, podran participar en el sorteig d’un viatge al Parc Natural del Teide.